Múzeumpedagógiai szaktanácsadó szakirányú továbbképzés
Záróvizsga tételek – javaslat az új tételekre
(2023-tól felvett hallgatók számára) 
1. A múzeumpedagógiai fogalma, célja, feladatai, a múzeumi tanulás sajátosságai. A múzeumpedagógia jelentősége és válaszai a 21. század kihívásaira: múzeumi tanulás módszerei, digitális múzeumpedagógia, hazai és külföldi jó gyakorlatok. 
2. A múzeumok fejlődésének új trendjei és a múzeumpedagógia intézményesülése, funkciói a 20. század utolsó harmadától. A modern és posztmodern múzeumi terek jellemzői: kultúraközvetítői szemlélet, látogatóközpontúság, nyitott múzeum, a városi tér, illetve a „kulturális bevásárlóközpont” részét képező posztmodern múzeum. 
3. A múzeumlátogatás mint szabadidős tevékenységi forma szervezésének elmélete és gyakorlata: egyéni és csoportos múzeumi programok különböző életkorú és érdeklődésű látogatók számára. Esélyegyenlőségi törekvések a múzeumokban, szociális és fizikai akadálymentesítés.
4. A magyarországi múzeumi gyűjtemények létrejöttének kezdetei és a magyar múzeumügy alakulása napjainkig. A múzeumi nevelés változásai az új tanulásértelmezések tükrében, az érvényes NAT és a múzeumpedagógia. 
5. A muzeális intézmények főbb típusai és feladatai; egy szabadon választott múzeum bemutatása: története, fenntartás, gyűjtőkör, közönségszolgálat, múzeumpedagógia tevékenységek és más szolgáltatások; kommunikáció és marketing stratégia. 
6. Mutassa be egy szabadon választott muzeális intézmény gyűjteményeit és állandó kiállításait, térjen ki a kiállítások rendezésének koncepciójára. Vázolja fel a muzeális intézmény gyűjteményi, kiállítási anyagának felhasználási lehetőségeit az iskolai oktatásban. 
7. Pedagógiai antropológiai alapfogalmak: a nevelő tevékenység pedagógiai antropológiai értelmezése - a kultúra védelmi funkciója, kialakulásának főbb elméletei, a kultúra evolúciója (epizodikus, mimetikus, mitikus, modern) narratív és paradigmatikus gondolkodás, a posztmodern kultúratudományok fordulatai (turns). 
8. Különböző életkorok fejlődéslélektani sajátosságainak megjelenése a múzeumi foglalkozások során (értelmi fejlődés, játék- és rajzfejlődés, társas kapcsolatok változása). Kognitív pszichológiai szempontok beépítése a múzeumi tanulás folyamatába (figyelem, memória, tanulási stílusok, tanulási módszerek, kreativitás, problémamegoldó gondolkodás). 
9. A művészetpedagógia meghatározása, társadalmi-történeti háttere, viszonya a korabeli társadalmi mozgalmakhoz és a reformpedagógiákhoz. A művészetpedagógia fő területei, kezdeti céljai, a műalkotások megismerésének pedagógiai jelentősége (Alfred Lichtwark). 
10. Az iskola és a múzeum kapcsolata, az iskolai múzeumi foglalkozás céljai, sajátosságai, lehetőségei (bőröndmúzeum, digitális múzeumpedagógiai). Az iskolai és a múzeumi tanulás különbségei. 
11. A reformpedagógiai iskolák képviselőinek új tanulás értelmezése és hatása a múzeumi tanulásra: tapasztalati tanulás, projektpedagógia, a szív, a kéz és a fej pedagógiája, cselekedve tanulás, élménypedagógia és a művészetpedagógia (Waldorf és Montessori pedagógia, Dewey, Petersen, Kerschensteiner törekvései). 
12. A kortárs művészet jelenléte a magyar múzeumok gyűjteményeiben. Válasszon ki egy művet vagy művészeti irányzatot egy kortárs művészeti gyűjteményből vagy múzeum anyagából, mutassa be annak lehetséges pedagógiai vonatkozásait egy adott korosztályra vonatkoztatva. 
13. Múzeumi foglalkozás az egyik (tetszés szerint választott) hazai művészeti múzeum kiállításán. Mutassa be a múzeumpedagógiai foglalkozás előkészítését, lebonyolítását és értékelését; térjen ki a különböző korosztályokban alkalmazott speciális módszerek és az élménypedagógia jelentőségére.  
14. A természettudományos múzeumok szerepe a természettudományos műveltség népszerűsítésben. Reál” és „humán” területek megkülönböztetése és egysége (az interdiszciplinaritás elve és gyakorlata), a természettudományos műveltség jelentősége napjainkban és a múzeumpedagógiában. Az ember–természet viszony tükröződése egy szabadon választott kiállításon. A zoopedagógia jelentősége.  
15. Mutassa be a természettudományos és műszaki és gazdasági („reál”) muzeológia és múzeumpedagógia fontosabb jellemzőit, amelyek a múzeumpedagógiai feldolgozás szempontjából különösen fontosak. (Szemléltesse konkrét példán!). Foglalja össze a természettudományi, műszaki és gazdasági gyűjtemények jelentőségét. 
16. Természet- és környezetvédelem. Környezeti nevelés, fenntarthatóságra nevelés a múzeumpedagógiában. Komplexitás és interdiszciplinaritás. Mutasson be a témához kapcsolódó jó gyakorlatot, elemezze hatékonyságát. 
17. Történeti/helytörténeti vonatkozású múzeumi tárgyak, dokumentumok, művészeti alkotások szerepe és jelentősége a beavatásban, a történelmi megismerésben. Múzeumpedagógiai formák, módszerek és eszközök alkalmazása (történelmi játszóház, drámapedagógia). 
18. A történeti (helytörténeti) múzeumi kiállítások múzeumpedagógiai jelentősége a különböző korosztályok számára. A kulturális örökség - a lokális történet kutatásának lehetőségei a fiatalok kompetenciáinak (empátia, identitás, értékválasztások) fejlesztésében egy szabadon választott kiállításhoz/kutatáshoz/projekthez kapcsolódóan.  
19. A néprajz és a társadalmi múzeum fogalma. A néprajzi, kulturális antropológiai, társadalomtudományi kutatások és gyűjtemények teremmúzeumi kiállítási interpretációja, múzeumpedagógiai hasznosítási formái, módszerei, eszközei. A néprajzi jelenkorkutatás, a köznevelési programok és tananyagok, valamint a múzeumpedagógia kapcsolódási lehetőségei. A múzeumi nyelv megismerése és a tárgyakkal tanulás sajátosságainak bemutatása egy szabadon választott néprajzi kiállításhoz kapcsolódóan. 
20. Az életmódtörténet és tananyagok kapcsolódási lehetőségei, a néprajzi múzeumok gyűjteményeinek és kiállítási interpretációjának sajátosságai, pedagógiai formái, módszerei, eszközei. A család és a tágabb környezet bevonásának lehetősége az életmód (iskolai) kutatásokba. A konstruktivista pedagógiai szemléletmód alkalmazásának és a tudásépítés gyakorlatának bemutatása egy szabadon választott szabadtéri néprajzi kiállításhoz kapcsolódóan. 

